பிரதான் மந்திரி ஃபசல் பீமா யோஜனா தவிர, விவசாயிகளுக்கான மற்ற அறிவிப்புகளெல்லாம் நான்காண்டுகளாக சும்மா இருந்துவிட்டு பதவிக்காலம் முடிகிற தறுவாயிலேயே வெளியிடப்பட்டுள்ளது. இரண்டு காரணங்கள் உண்டு. பல மாநிலங்களில் நடந்தேறி வரும் வலுவான விவசாயிகள் போராட்டம், தெளிவான கோரிக்கை சாசனத்தின் அடிப்படையில் விவசாயிகள் ஒரே மேடையில் இணைகிற எழுச்சி ஆகியன முக்கியமான முதல் காரணம். எதிர்வரும் சட்டமன்றத் தேர்தல்கள், நாடாளுமன்றத் தேர்தல் ஆகியவற்றின் விவசாயிகளின் கோபம் தங்களுக்கு எதிரான வாக்குகளாக மாறிவிடுமோ என்ற அச்சம் இரண்டாவது காரணம். நான்காண்டுகளில் மோடி அரசின் பாராமுகத்தாலும், பாரபட்சத்தாலும் விவசாயிகள் பட்ட பாடே இந்நிலைமைக்கு இட்டுச் சென்றுள்ளது.